text: right|240px|thumb|রাং-'ব্যুং-র্দো-র্জে
  রাং-'ব্যুং-র্দো-র্জে () (১২৮৪-১৩৩৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা বা প্রধান ছিলেন।
  
  শৈশব 
  রাং-'ব্যুং-র্দো-র্জে ১২৮৪ খ্রিষ্টাব্দে তিব্বতের ৎসা-ফু-গাংস-ঝুর-মো নামক স্থানে জন্মগ্রহণ করেন। তার পিতা ছোস-দ্পাল () ছিলেন র্ন্যিং-মা ধর্মসম্প্রদায়ের একজন সাধক। রাং-'ব্যুং-র্দো-র্জে পাঁচ বছর বয়সে ও-র্গ্যান-পা-রিন-ছেন-দ্পাল নামক বৌদ্ধ ভিক্ষুর নিকট স্বুদ-ত্রা-সাং নামক স্থানের বৌদ্ধবিহারে তন্ত্র সম্বন্ধে শিক্ষালাভ শুরু করেন, যিনি তাকে দ্বিতীয় র্গ্যাল-বা-কার্মা-পা কার্মা-পাক্শির অবতার রূপে চিহ্নিত করেন। রাং-'ব্যুং-র্দো-র্জে নামটি ও-র্গ্যান-পা-রিন-ছেন-দ্পাল দিয়েছিলেন না কুন-ল্দান-শেস-রাব () নামক বৌদ্ধ ভিক্ষু দিয়েছিলেন, সে নিয়ে অবশ্য দ্বিমত রয়েছে।
  
  শিক্ষা 
  দশ বছর বয়সে রাং-'ব্যুং-র্দো-র্জে ম্ত্শুর-ফু বৌদ্ধবিহারে যাত্রা করে শেস-রাব-দ্পাল (), গ্ন্যান-রাস-দ্গে-'দুন-'বুম
  () এবং গ্নাম-ম্ত্শো-বা-মি-ব্স্ক্যোদ-র্দো-র্জে () নামক তিনজন বৌদ্ধভিক্ষুর নিকট কালচক্র ও ছেদ সাধনা সম্পর্কে শিক্ষালাভ করেন। ১৩০১ খ্রিষ্টাব্দে তিনি গ্ঝোন-নু-ব্যাং-ছুব () নামক ভিক্ষুর নিকট ভিক্ষুর শপথ গ্রহণ করেন। এই সময় তিনি প্রমাণ, প্রজ্ঞাপারমিতা, মধ্যমক, অভিধর্মকোশ ও বিনয় সম্বন্ধে শিক্ষালাভ করেন। পরবর্তীকালে তিনি ৎশুল-খ্রিম্স-রিন-ছেন () নামক বৌদ্ধ ভিক্ষুর নিকট গুহ্যসমাজতন্ত্র এবং রি-খোর-রাস-পা () ও রিগ-'দ্জিন-কু-মা-রা-রা-দ্জার নিকট অতিযোগযানের বি-মা-স্ন্যিং-থিগ সম্বন্ধে শিক্ষালাভ করেন। ১৩২১ খ্রিষ্টাব্দে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতার সঙ্গে আলোচনার মাধ্যমে তিনি গ্ঝান-স্তোং তত্ত্বকে সমৃদ্ধ করেন। তিব্বতে রাং-'ব্যুং-র্দো-র্জে ছেদ সাধনা তত্ত্বকে সুসংবদ্ধ ও প্রণালীবদ্ধ করার জন্যও বিখ্যাত।
  
  ইউয়ান রাজসভায় প্রভাববিস্তার 
  ১৩৩১ খ্রিষ্টাব্দে ইউয়ান সম্রাট তোক তেমুরের আমন্ত্রণে তিনি রাজধানী দোদু যাত্রা করে পরের বছর ৬ই নভেম্বর পৌঁছান। সেখানে তিনি সাম্রাজ্যের উত্তরাধিকার নিয়ে এক বিবাদের মধ্যস্থতা করেন। এই সময় তোঘান তেমুর নতুন ইউয়ান সম্রাট হলে তিনি তাকে ধর্মীয় শিক্ষা দান করে তার শিষ্য কুন-'দ্গা-র্দো-র্জের () জন্য সিতু (司徒) এবং গুওশি (國師) নামক দুইটি উপাধি এবং ম্ত্শুর-ফু বৌদ্ধবিহারকে কর প্রদানের আওতাবহির্ভূত করার ব্যবস্থা করেন। ১৩৩৪ খ্রিষ্টাব্দে তিনি তিব্বত ফিরে গেলেও দুই বছর পর আবার চীনে ফিরে যান।
  
  রচনা 
  রাং-'ব্যুং-র্দো-র্জে বহু উল্লেখযোগ্য গ্রন্থ রচনা করেন, যার মধ্যে অনুত্তরযোগতন্ত্রের ওপর জাব-মো-নাং-দোন এবং মহামুদ্রা তত্ত্বের ওপর ঙ্গে-দোন-ফ্যাগ-র্গ্যা-ছেন-পো'ই-স্মোন-লাম-গ্যি-'গ্রেল-পা-গ্রুব-পা-ম্ছোগ-গি-ঝাল-লুং () চিরায়ত তিব্বতী গ্রন্থের মর্যাদা লাভ করেছে। এছাড়া তার র্নাম-শেস-য়ে-শেস-'ব্যেদ-পা () ও দে-ব্ঝিন-গ্শেগ্স-পা'ই-স্ন্যিং-পো-গ্তান-লা-দ্বাব-পা () গ্রন্থগুলিও উল্লেখযোগ্য। রাং-'ব্যুং-র্দো-র্জে মা-গ্চিগ-লাব-স্গ্রোন দ্বারা প্রচারিত ছেদ সাধনাকে সুশৃঙ্খল করেন। তিনি মা-গ্চিগ-লাব-স্গ্রোন দ্বারা রচিত শেস-রাব-ক্যি-ফা-রোল-তু-ফ্যিন-পা-জাব-মো-গ্চোদ-ক্যি-মান-ঙ্গাগ-গি-গ্ঝুং-ব্কা'-ত্শোম্স-ছেন-মো () গ্রন্থের টীকাভাষ্য রূপে গ্চোদ-ব্কা'-ত্শোম্স-ছেন-মো'ই-সা-ব্চাদ () গ্রন্থটি রচনা করেন। এছারাও তিনি ছেদ সাধনার ওপর গ্চোদ-ক্যি-খ্রিদ-য়িগ (), ত্শোগ্স-লাস-য়োন-তান-কুন-'ব্যুং (), গ্চোদ-ক্যি-ত্শোগ্স-লাস-রিন-পো-ছে'ই-ফ্রেন্ব-বা-'দোন-ব্স্গ্রিগ্স-ব্ল্তাস-ছোগ-তু-ব্দোদ-পা-গ্চোদ-ক্যি-লুগ্স-সোর-ব্ঝাগ (), মা-লাব-স্গ্রোন-লা-গ্সোল-বা-'দেব-পা'ই-ম্গুর-মা (), জাব-মো-ব্যুদ-ক্যি-গ্চোদ-য়িল-ক্যি-খ্রিদ-য়িগ () এবং গ্চোদ-ক্যি-ন্যাম্স-লেন () উল্লেখযোগ্য গ্রন্থ রচনা করেন।
  
  পাদটীকা
  
  তথ্যসূত্র
  
  আরও পড়ুন 
   Lama Kunsang, Lama Pemo, Marie Aubèle (2012). History of the Karmapas: The Odyssey of the Tibetan Masters with the Black Crown. Snow Lion Publications, Ithaca, New York. .
   
   Douglas, Nik, and Meryl White. 1976. Karmapa - The Black Hat Lama of Tibet. London: Luzac & Company LTD.
   Jackson, David. 2009. "The Black Hats of the Karmapas." In Patron and Painter; Situ Paṇchen and the Revival of the Encampments Style, pp. 39–69. New York: Rubin Museum of Art.
   Karma Thinley. 1980. The History of the Sixteen Karmapas of Tibet. Boulder: Prajna Press.
   Petech, Luciano. 1990. Central Tibet and the Mongols—The Yuan- Sa-skya Period of Tibetan History. Istituto Italiano per il Medio ed Estremo Oriente, Rome, pp. 86–87.
   Richardson, H.E. 1958-1959. "The Karma-pa Sect. A Historical Note." Journal of the Royal Asiatic Society, no. 3-4, pp. 139–164; no. 1-2, pp. l-18.
   Roerich, George, trans. 1996. The Blue Annals. 2nd ed. Delhi: Motilal Banarsidas, pp. 488–493.
  
  বিষয়শ্রেণী:১২৮৪-এ জন্ম
  বিষয়শ্রেণী:১৩৩৯-এ মৃত্যু
  বিষয়শ্রেণী:কার্মাপা
title: রাং-'ব্যুং-র্দো-র্জে